


Na podlagi 13. člena Zakona o športu (Uradni list RS, št. 29/17, 21/18 – ZNOrg,  82/20 in 3/22 – ZDeb) je občinski svet Občine Gorišnica na svoji 12. redni seji dne 19.12.2024 sprejel

LETNI PROGRAM ŠPORTA 
OBČINE Gorišnica 
ZA LETO 2026

Letni program športa predstavlja dokument, s katerim so opredeljene naloge in smernice, ki prispevajo k uveljavitvi in razvoju športa. V njem so  zajeti posamezni programi, njihov obseg in potrebna finančna sredstva.
Občina Gorišnica bo za izvajanje letnega programa športa v letu 2026 zagotavljala proračunska sredstva tistim športnim društvom oziroma klubom, ki bodo na podlagi javnega razpisa izvajali posamezne programe športa, ki so v skladu z merili in kriteriji iz nacionalnega programa športa v Republiki Sloveniji in Pravilnikom o vrednotenju športnih programov v Občini Gorišnica. Sredstev iz občinskega proračuna,  namenjenih za sofinanciranje programov športa, vzdrževanje in investicij v športne objekte  je 153.400 EUR, sredstva namenjena za programe športa, ki bodo v letu 2026 razdeljena preko javnega razpisa, pa od tega znašajo 95.000 EUR.

1. Za programe športa v skupni višini 95.000 EUR : 
Na podlagi javnega razpisa se bo financirala naslednja vsebina športnih programov: 
- športna vzgoja otrok in mladine	   	56.000 eur
- kakovostni in vrhunski šport			31.000 eur    
- razvojne in strokovne naloge v športu        	  3.000 eur
- športne rekreativne dejavnosti odraslih      	  3.000 eur
- šport študentov (programi kategorizirani športniki) 2.000 eur

Posamezen izvajalec športnega programa bo prejel sredstva na podlagi točk, ki jih bo zbral glede na točkovni sistem, ki je sestavni del pravilnika. Z izbranimi izvajalci športnih programov bo župan sklenil pogodbe, ki bodo natančno opredeljevale namensko porabo proračunskih sredstev. 
Za sredstva v navedeni proračunski postavki bo enakovredno z društvi, klubi in drugimi upravičenimi izvajalci športnih programov v občini, kandidirala na javnem razpisu tudi Športna zveza občine Gorišnica, ki bo sredstva prejela za svoje delovanje in izvajanje določenih programov skupnega pomena za društva in klube v občini. 

2. Za upravljanje, čiščenje in obratovalne stroške športne dvorane v Gorišnici in vzdrževanje igrišč v skupni višini 50.000 EUR. 

3. Za delovanje športne zveze v skupnem znesku 2.400 EUR.
- 2.400 EUR za materialne in druge stroške zveze

V športne dejavnosti se lahko vključijo prebivalci v vseh obdobjih življenja, vendar  imajo športne aktivnosti otrok in šolske mladine zaradi vpliva na razvoj in oblikovanje mladega človeka prednost pred sofinanciranjem ostalih programov športa.

Program, ki ga ne določa Letni program športa, se lahko izjemoma sprejme v sofinanciranje in občina financira projekt iz drugih proračunskih postavk, če je program zelo pomemben za občino in njeno promocijo.

